אלי פלאי

אליהו (אלי) פלאי (נולד ב-23 בדצמבר 1964) הוא איש עסקים חרדי ישראלי, המו"ל של העיתון "משפחה", הבעלים של קבוצת התקשורת "Mishpacha" והמייסד של המכון החרדי למחקרי מדיניות בירושלים.

== ביוגרפיה ==
פלאי, יליד ירושלים, הוא בוגר ישיבת חברון ובעל תואר ראשון במדעי הרוח בתלמוד ובהיסטוריה של עם ישראל מהאוניברסיטה העברית בירושלים. לאחר נישואיו התגייס לצה"ל במסגרת "שלב ב", ושירת בחיל הרבנות הצבאית. בשנת 1990 רכש יהודה פלאי, אביו של פלאי, את הבעלות על עיתון "משפחה" הפונה למגזר החרדי ומינה אותו למנכ"ל העיתון. בשנת 2013 החליף יהודה נחשוני את פלאי בתפקיד מנכ"ל העיתון, ופלאי נותר יו"ר פעיל והבעלים של קבוצת התקשורת "משפחה".

"משפחה" מוציא לאור מגזינים שבועיים והוא השבועון החרדי הנפוץ ביותר בישראל. לפי סקר TGI מספטמבר 2016 שיעור החשיפה של "משפחה" הוא 24.1%. ירחון "טעימות" שיוצא אף הוא על ידי משפחה, זוכה על פי סקר זה ל-6.7% חשיפה. היקף הפעילות של החברה עמד ב-2015 על כ-50 מיליון שקל בשנה. השבועון מתפרסם בעברית והחל משנת 2004 קיימת גם גרסה באנגלית והוא מופץ בישראל ומחוצה לה. ב-2017 החל לפרסם בדרום אמריקה גם עיתון בספרדית, אבל הפרויקט נסגר בשל אי רווחיותו.

בשנת 2014 ייסד פלאי את "קרן משפחת פלאי" ע"ש אביו הרב יהודה פלאי. הקרן עוסקת בתמיכה וקידום מרכזי תורה ויוזמות חברתיות בחברה החרדית. הקרן שותפה להקמת המכון החרדי למחקרי מדיניות, מכון מחקר של החברה החרדית. המכון פועל לקדם שיח שיטתי ומקצועי בתחומי המדיניות החברתית, בסוגיות הנוגעות לחברה החרדית. מאז הקמתו גייס המכון אנשי אקדמיה לצד אנשי שטח מהקהילה החרדית, והוא עוסק בדיסציפלינות שונות. פלאי הוא יו"ר המכון, הממומן בעיקר על ידי קרן משפחת פלאי.

פלאי היה בין המקימים של תלמוד תורה בנווה יעקב עם לימודי ליבה מלאים והממ"ח הראשון (ממלכתי חרדי), שבו למד בנו. בשנת 2015 ייסד פלאי את קואליציית "שבת שוויון" שמטרתה הייתה להביא לסגירת קניונים ומרכולים בשבת. במשך כשנה היה פלאי חבר הוועד המנהל של ארגון "מעוז" .

בשנת 2022 פלאי נבחר למקום ה-86 ברשימת 100 המשפיעים של מגזין TheMarker.

פלאי מתגורר בשכונת רמות אלון בירושלים, נשוי ולו שישה ילדים. הוא אחיו של המלחין החרדי הלל פלאי.

== קישורים חיצוניים ==

* [https://machon.org.il/ אתר האינטרנט של המכון החרדי למחקרי מדיניות]
* [https://paleyfoundation.org אתר האינטרנט של קרן משפחת פלאי]
* 
*[https://www.israelhayom.co.il/tags/אלי-פלאי המדינה מפספסת את 8200 החרדית] באתר ישראל היום
*משה ויסברג [https://www.bhol.co.il/news/155099 הלוחם שבורח מהזרקורים: הכירו את אלי פלאי] באתר בחדרי חרדים 9/10/2014.
*אלי פלאי, [https://iyun.org.il/article/על-דעת-המקום-ועל-דעת-הקהל-על-התמורות-בא/מי-מעצב-את-דעת-הקהל/ מי מעצב את דעת הקהל?], באתר צריך עיון, אייר תשע"ז
* 
*אלי פלאי ואמי פלמור [https://youtu.be/aseH3LTP4D0 בפודקאסט של המכון החרדי למחקרי מדיניות]
*אלי פלאי בריאיון לד"ר יואב הלר [https://open.spotify.com/episode/6JmmpGoLym9UKk0z7n8UoM?si=QQAbjcgvSOSFPFk8TDYWyQ&dd=1 איך למנוע את הפיצוץ בין מדינת ישראל לחברה החרדית,] פרק מס' 6 מתוך סדרת הפודקאסטים "הלא נודע", רשת מעוז. 04/21
*אלי פלאי בריאיון ליונית לוי וג'ונתן פרידלנד [https://open.spotify.com/episode/39qaArcHRzy3nygonQ9viu?si=WpKmzlHwSFK3ui_3uwg45w&dd=1 Orthodox 2.0 with special guest Eli Paley], מתוך סדרת הפודקאסטים "Onholy: Two jews on the News", קשת 12. 12/22
*אלי פלאי בריאיון לאורי רמתי [https://youtu.be/rhMy9-rJLKs "כי אנשים אחים אנחנו" שיחה על דת ומדינה חשש ותקווה], מתוך סדרת הפודקאסטים "הפרו_דקאסט - לומד להקשיב". 02/12/22
*אלי פלאי בריאיון ליעקב לנגר [https://youtu.be/kPb6CBf8Pc0 The story of Mishpacha magazine & eli paley] מתוך סדרת הפודקאסטים "Living Lchaim". פורסם ב-16/06/22.
* 
* 
*אלי פלאי [https://he.mishpacha.com/column/להנמיך-את-גובה-הלהבות/ להנמיך את גובה הלהבות], באתר משפחה. 09/03/23.

== הערות שוליים ==

קטגוריה:אנשי עסקים חרדים ישראלים
קטגוריה:בוגרי האוניברסיטה העברית בירושלים
קטגוריה:בוגרי ישיבת חברון כנסת ישראל
קטגוריה:מו"לים ישראלים
קטגוריה:סגל משפחה
קטגוריה:ישראלים שנולדו ב-1964